Disen (Oslo)

Disen i Oslo er et forholdsvis stort boligstrøk i tidligere bydel Grefsen-Kjelsås (1988-2003) 
og nåværende bydel Nordre Aker. Strøket er oppkalt etter Disen gård, Disen betyr «disenes eng»Schmidt, Tom; Gundersen, Dag: «gårdsnavn» i Store norske leksikon på snl.no. Hentet 19. juli 2024 fra  (Disarvin). Strøket utgjør byområdene mellom Muselunden på Nordre Åsen i vest til Årvoll i øst, Lofthus i nord, og Sinsen i sør.

Avgrensning
I sørøst er boligområdet avgrenset av Trondheimsveien, i vest av Haraldsheimveien, i nord først av Lofthusveien og deretter med følgende fletteverk: Lofthus avgrenser Disen til kun de sørøstlige delene av Damveien. I denne villaveien begynner Lofthus ved Damveien 12 og Bueveien 5 i øst (mens Damveien 10 er en del av Disen). Det gamle skillet strekker seg derfra via den nordlige stikkveien (som også har adresse Damveien – og som fortsetter forbi en liten park ved Damveien 11 – og ender i Liaveien på Lofthus). Damveien 12 er historisk en del av Lofthus – likeledes bebyggelsen langs stikkveien ved Damveien 13 i nordvest. Deretter ligger grensen mellom Lofthus og Disen langs følgende veier på Lofthus: Liaveien (til nr. 4), hele Otto Blehrs vei og Sophus Aars' vei – med  veiene innenfor (i nordvestlig retning – til Kjelsåsveien) tilhører Lofthus, mens veiene i sørøst tilhører Disen.

I øst begynner Årvoll ved Traverveien og Årrundveien.

Bebyggelse
Disen holdeplass og Disen skole ligger ikke på Disen, men på Østre Grefsen gårds grunn, og dermed i strøket Grefsen.Navn i bydelen Holdeplassen kan ha fått navn av at den har Disenjordet i sør, mens skolenavnet kan skyldes at Grefsen skole allerede var tatt. Dermed er det egentlig kun boliger på Disen.

 Disenfunnet 
Ett av Norges aller fineste steinalderfunn ble gjort på Disen – to flintøkser og en brukket øks sammen med en stor flintklump.Disen gård: Historikk Da Erling Høglund i 1946 anla vei til garasjen sin i Østreheimsveien 5, kom han over en fint bevart øks og en som var brukket. Arkeologer som undersøkte funnstedet, oppdaget nok en intakt øks, samt flintklumpen. De fire tingene var lagt ned som et samlet offer. I en meters omkrets rundt var det spor etter brann. Kanskje ble det først ofret mat, og da den var brent, ble flintgjenstandene lagt frem. De hadde ikke vært i ild. Flint finnes ikke naturlig i Norge, den kom hit med drivis fra Danmark og Skåne. Klumpen og den ødelagte øksen kunne bearbeides og var derfor verdifulle.Egil Mikkelsen: «Det eldste jordbruket», De første nordmenn (s. 37), Schibsted, Oslo 1975, ISBN 82-516-0557-1 Sakene var lagt rundt 30 cm nede i myrjord som forklarer det gamle stedsnavnet Myraskauen.Bjørn Hougen: «Disenfunnet, et dyssetids funn fra Østre Aker» (s. 200), Viking bind X, Oslo 1946 

Referanser

Kategori:Bydel Nordre Aker
Kategori:Strøk i Oslo